rejauldu/bengali-wikipedia huggingface dataset:
হ্যারি জেমস সোটার (, ; জন্ম: ২২ অক্টোবর ১৯৯৮; হ্যারি সোটার নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব স্টোক সিটি এবং অস্ট্রেলিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৯ সালে, সোটার অস্ট্রেলিয়া অনূর্ধ্ব-২৩ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০১৯ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ১১ ম্যাচে ৬টি গোল করেছেন।  প্রারম্ভিক জীবন হ্যারি জেমস সোটার ১৯৯৮ সালের ২২শে অক্টোবর তারিখে স্কটল্যান্ডের আবেরডিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সোটার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল অস্ট্রেলিয়া  ২০১৯  ২  ৪ ২০২১  ৮  ২ ২০২২  ১  ০ সর্বমোট  ১১  ৬  তথ্যসূত্র  বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:ফ্লিটউড টাউন ফুটবল ক্লাবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
এলা ক্যাটলিফ (জন্ম ১৯ জুন ১৯৯১) একজন লন্ডন-ভিত্তিক ইংরেজ মডেল এবং ব্লগার,  যিনি লা পেটিট অ্যাংলাইজ নামে তার ব্লগে ফ্যাশন এবং শৈলী সম্পর্কে লেখেন,  যা মে ২০১০ সালে শুরু হয়েছিল।  ভার্জ ম্যাগাজিন বলেছে যে তার "ব্যক্তিগত শৈলী দ্রুত একটি চিত্তাকর্ষক বিশ্ব অনুসরণ করেছে।"  সেলিব্রিটি রেড কার্পেট বলেছেন যে, তিনি "লন্ডনের সবচেয়ে হাইপড ফ্যাশন চেনাশোনাদের মধ্যে দ্রুত একজন হয়ে উঠছেন।"   ক্যাটলিফ পশ্চিম লন্ডন এবং সাসেক্সে বড় হয়েছেন। তিনি সেন্ট্রাল সেন্ট মার্টিন্স কলেজ অফ আর্টস অ্যান্ড ডিজাইন, বিএ -তে পড়াশোনা করেছেন যেখানে তিনি জুলাই ২০১৪ সালে ফ্যাশন ইতিহাস এবং তত্ত্বে স্নাতক হন।   তথ্যসূত্র    বহিঃসংযোগ    লা পেটাইট অ্যাংলাইজ  বিষয়শ্রেণী:১৯৯১-এ জন্ম বিষয়শ্রেণী:লন্ডনের সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:ইংরেজ নারী মডেল বিষয়শ্রেণী:ব্রিটিশ নারী ব্লগার বিষয়শ্রেণী:ইংরেজ ব্লগার বিষয়শ্রেণী:২১শ শতাব্দীর ইংরেজ নারী
অনুশকা সঞ্জীবনী (জন্ম: ২৪ জানুয়ারি ১৯৯০) হচ্ছেন একজন শ্রীলঙ্কার ক্রিকেট খেলোয়াড় যিনি শ্রীলঙ্কা জাতীয় মহিলা ক্রিকেট দলের হয়ে খেলেন। ২০১৪ সালের ২৩শে জানুয়ারি তিনি প্রথম একদিনের আন্তর্জাতিক ম্যাচ খেলেন ভারতের বিপক্ষে। তার নাম ২০২০ আইসিসি মহিলা টি২০ বিশ্বকাপ-এ খেলার জন্য এসে যায় ২০২০ সালের জানুয়ারিতে। ২০২১ সালের অক্টোবরে তার নাম আসে ২০২১ মহিলা ক্রিকেট বিশ্বকাপ বাছাইপর্বতে খেলার জন্য, এটা জিম্বাবুয়েতে হয়েছিলো। ২০২২ সালের জানুয়ারিতে অনুশকার নাম আসে ২০২২ কমনওয়েলথ গেমস ক্রিকেট বাছাইপর্বতে খেলার জন্য, এটা মালয়েশিয়াতে হয়েছিলো। ২০২২ সালের জুলাইতে তার নাম ২০২২ কমনওয়েলথ গেমসে খেলার জন্য আসে, যেটা বার্মিংহামে অনুষ্ঠিত হয়েছিলো।   তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:শ্রীলঙ্কান নারী ক্রিকেটার বিষয়শ্রেণী:কমনওয়েলথ গেমসে শ্রীলঙ্কার প্রতিযোগী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার নারী টুয়েন্টি২০ আন্তর্জাতিক ক্রিকেটার বিষয়শ্রেণী:গালের ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী শ্রীলঙ্কান বিষয়শ্রেণী:গালে থেকে আগত ক্রিকেটার বিষয়শ্রেণী:২০২২ এশিয়ান গেমসের ক্রিকেটার
খগড়িয়া জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর খগড়িয়া। খগড়িয়া জেলা মুঙ্গের বিভাগের অন্তর্গত।  ইতিহাস খগড়িয়া জেলার ভূখণ্ড ফরকিয়া নামেও পরিচিত। কিংবদন্তি অনুসারে, মুঘল সম্রাট আকবর তার রাজস্ব মন্ত্রী টোডরমলকে সাম্রাজ্যের মানচিত্র প্রস্তুত করতে বলেছিলেন। টোডরমল দুর্গম খগড়িয়া এলাকার মানচিত্র তৈরি করতে পারেননি। তাই তিনি এই জায়গাটির নাম দিয়েছিলেন ‘ফরকিয়া’ (হিন্দিতে ‘ফরক’ শব্দের অর্থ পৃথক)।  ভূগোল খগড়িয়া জেলার আয়তন । এই জেলার আয়তন গ্রিনল্যান্ডের নারেস দ্বীপের আয়তনের প্রায় সমান। গঙ্গা, কমলা বালান, কোশি, বুড়ি গণ্ডক, কারেহ, কালী কোশি ও বাগমতী – এই সাতটি নদী দিয়ে এই জেলা পরিবেষ্টিত রয়েছে। প্রতি বছর এই নদীগুলিতে বন্যা হয়।  বিভাগ খগড়িয়া জেলা দুটি মহকুমায় বিভক্ত। এগুলি হল: খগড়িয়া ও গোগারি।  অর্থনীতি ২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় খগড়িয়া জেলার নাম নথিভুক্ত করেছে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।  জনপরিসংখ্যান ২০১১ সালের জনগণনা অনুসারে, খগড়িয়া জেলার জনসংখ্যা ১,৬৫৭,৫৯৯। এই জেলার জনসংখ্যা গিনি-বিসসাউ রাষ্ট্র বা মার্কিন যুক্তরাষ্ট্রের ইডাহো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৩০০তম। এই জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ছিল ২৯.৪৬%। খগড়িয়া জেলায় লিঙ্গানুপাতের হার প্রতি ১০০০ পুরুষে ৮৮৩ জন মহিলা এবং সাক্ষরতার হার ৬০.৮৭%।  তথ্যসূত্র  বহিঃসংযোগ  Khagaria Information Portal  বিষয়শ্রেণী:মুঙ্গের বিভাগ বিষয়শ্রেণী:বিহারের জেলা *
সারা ফসিও () (জন্মঃ ১৮ এপ্রিল, ১৯৩২) হচ্ছেন আর্জেন্টিনার একজন চিত্রগ্রাহক। তিনি Alicia D'amico,-এর সাথে চিত্রগ্রহণের জন্য বিখ্যাত। তারা বেশকয়েকজন সাংস্কৃতিক ব্যক্তিত্ব ও আর্জেন্টিনার লেখক যেমন হুলিও কোর্তাজার, María Elena Walsh এবং  আলেহানদ্রা পিসারনিক-এর চিত্র গ্রহণ করেছেন।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী আলোকচিত্রশিল্পী বিষয়শ্রেণী:আর্জেন্টিনার শিল্পী বিষয়শ্রেণী:আর্জেন্টিনার আলোকচিত্রী বিষয়শ্রেণী:প্রতিকৃতি আলোকচিত্রী বিষয়শ্রেণী:লেসবিয়ান শিল্পী বিষয়শ্রেণী:২০শ শতাব্দীর আলোকচিত্রশিল্পী
হারারে ( );http://www.merriam-webster.com/dictionary/harare যার নাম ১৯৮২-এর আগপর্যন্ত সালিশ্‌বুরি ছিল, বর্তমানে স্বাধীন জিম্বাবুয়ের রাজধানী ও অন্যতম প্রধান শহর। এটি দেশটির প্রধান প্রশাসনিক কেন্দ্র ও সবচেয়ে জনবহুল শহর, ২০০৯ সালে যার আনুমানিক জনসংখ্যা ধরা হয় ১৬,০৬,০০০ এবং মহানগর এলাকায় ২৮,০০,০০০ (২৮ লাখ)। প্রশাসনিক ভাবে হারারে হারারে প্রদেশ নামের একটি প্রদেশের অন্তর্ভুক্ত শহর।  এটি জিম্বাবুয়ের বাণিজ্য ও যোগাযোগ ব্যবস্থার প্রাণকেন্দ্র।   পদটীকা    বহিঃসংযোগ      বিষয়শ্রেণী:আফ্রিকার রাজধানী
ঋদ্ধিমান প্রশান্ত সাহা (জন্ম: ২৪ অক্টোবর, ১৯৮৪) পশ্চিমবঙ্গের শিলিগুড়ির শক্তিগড়ে জন্মগ্রহণকারী ভারতের উদীয়মান ক্রিকেটার। তিনি মূলতঃ ডানহাতি ব্যাটসম্যান ও বিশেষজ্ঞ উইকেট-কিপার। ভারত ক্রিকেট দলের অন্যতম সদস্য ঋদ্ধিমান ঘরোয়া ক্রিকেটে বাংলা ও ইন্ডিয়ান প্রিমিয়ার লিগে কিংস ইলাভেন পাঞ্জাবের হয়ে খেলছেন। আইপিএলের সপ্তম আসরের চূড়ান্ত খেলায় প্রথম ক্রিকেটার হিসেবে কলকাতা নাইট রাইডার্সের বিপক্ষে সেঞ্চুরি করেন।   প্রারম্ভিক জীবন  প্রথম শ্রেণীর ক্রিকেটে প্রবেশের পূর্বে তিনি অনূর্ধ্ব-১৯ ও অনূর্ধ্ব-২২ দলে খেলেন। ২০০৬-০৭ মৌসুমে রঞ্জি ট্রফি প্রতিযোগিতায় আসামের বিপক্ষে একদিনের ক্রিকেটে অভিষেক ঘটে তার। কিন্তু ঐ খেলায় তিনি ব্যাটিংয়ের সুযোগ পাননি। পরের খেলায় ব্যাটিংয়ে নামলেও তিনি শূন্য রানে আউট হন। ২০০৭-০৮ মৌসুমে হায়দরাবাদের বিপক্ষে প্রথম-শ্রেণীর ক্রিকেটে অভিষিক্ত হন তিনি। বাংলার ১৫তম খেলোয়াড় হিসেবে তিনি অভিষেকেই শতরান হাঁকানোর গৌরব লাভ করেন। দূর্দান্ত ক্রীড়াশৈলী প্রদর্শন করায় ২০০৮ সালে কলকাতা নাইট রাইডার্সের সাথে চুক্তিবদ্ধ হন। ইসরাইলের আমন্ত্রিত একাদশের বিরুদ্ধে তিনটি সীমিত ওভারের খেলায় অংশগ্রহণের জন্য তাকে ভারতের এ দলে অন্তর্ভুক্ত করা হয়।   খেলোয়াড়ী জীবন  দীনেশ কার্তিকের বিপরীতে সংরক্ষিত উইকেট-কিপার হিসেবে দক্ষিণ আফ্রিকার বিপক্ষে অনুষ্ঠিত টেস্ট সিরিজে অংশগ্রহণের জন্য ঋদ্ধিমানকে ২৮ জানুয়ারি, ২০১০ তারিখে ভারতের টেস্ট দলে ডাকা হয়। প্রথম টেস্টে ভিভিএস লক্ষ্মণের আঘাতপ্রাপ্তি ও অনুশীলনীতে রোহিত শর্মা আহত হওয়ায় মাঠে নামার সুযোগ পান তিনি। ৬ ফেব্রুয়ারি, ২০১০ তারিখে নাগপুরে অনুষ্ঠিত ১ম টেস্টে এস. বদ্রিনাথের সাথে তারও একযোগে অভিষেক ঘটে।India v South Africa, 1st Test, Nagpur, 3rd day, India get a taste of the future, A weak batting line-up was brutally exposed by a devastating spell of fast bowling, N Hunter, February 8, 2010 প্রথম ইনিংসে শূন্য ও দ্বিতীয় ইনিংসে দর্শনীয় ৩৬ রান করেন। উভয় ইনিংসেই তিনি ফাস্ট বোলার ডেল স্টেইনের শিকার হন। ভারত ঐ খেলায় ইনিংস ও ৬ রানে পরাজিত হয়েছিল।   সেরা ইনিংস  + টেস্ট সাল  মাঠ  প্রতিপক্ষরান ফলম্যাচ সেরা ২০১৬  ইডেন গার্ডেন্স ৫৪* ও ৫৮* ঋদ্ধিমান সাহা   বিফল ইনিংস  + টেস্ট সাল  মাঠ  প্রতিপক্ষরান ফলনোট২০১৭মহারাষ্ট্র ক্রিকেট অ্যাসোসিয়েশন স্টেডিয়ামAustralia0 & 5Australia ২০১৮  নিউল্যান্ডস ক্রিকেট গ্রাউন্ড ০ ও ৮ চতুর্থ ইনিংসে ২০৮ রান তাড়া করতে গিয়ে ভারত ১৩৫ রানে অলআউট হয়ে যায়। পরবর্তী টেস্টে ঋদ্ধিমান ব্রাত্য হয়ে পড়ে ও পার্থিব প্যাটেল কে পুনঃ অন্তর্ভুক্তি করা হয়।    তথ্যসূত্র    আরও দেখুন   ভারত জাতীয় ক্রিকেট দল  ২০১৪ ভারত ক্রিকেট দলের ইংল্যান্ড সফর  ২০১৬-১৭ নিউজিল্যান্ড ক্রিকেট দলের ভারত সফর   বহিঃসংযোগ    Wriddaman Saha at Cricket Archive  বিষয়শ্রেণী:ভারতীয় ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় উইকেট-রক্ষক বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:বাংলার ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:বাঙালি ক্রিকেটার বিষয়শ্রেণী:শিলিগুড়ির ব্যক্তি বিষয়শ্রেণী:পশ্চিমবঙ্গ থেকে আগত ক্রিকেটার বিষয়শ্রেণী:গুজরাত টাইটান্সের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:বাঙালি ব্যক্তি বিষয়শ্রেণী:পাঞ্জাব কিংসের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:উইকেট-রক্ষক বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
ইতালি হতে একজন প্রতিযোগী ১৮৯৬ গ্রীষ্মকালীন অলিম্পিক-এ অংশগ্রহণ করে। ১৮৯৬ সালের অলিম্পিকে অংশ নিয়ে পদক জয়ে ব্যর্থ হওয়া চারটি দেশের একটি ছিল ইতালি; সুইডেন, চিলি এবং বুলগেরিয়া ছিলো অপর তিনটি দেশ। ইতালির প্রতিযোগী রিভাবেল্লা শুটিং-এর একটি ইভেন্টে অংশ নেন।  আরেকজন ইতালীয় কার্লো আইরোলদি অ্যাথেন্সে উপস্থিত ছিল। তিনি মিলান থেকে পায়ে হেঁটে এথেন্স ভ্রমণ করেছিলেন, যা ছিল ২৮ দিনের। কিন্তু তাকে অযোগ্য হিসেবে ঘোষণা করা হয় কারণ তিনি পেশাদার ছিলেন না এবং এর আগের বছর তিনি মিলান-বার্সেলোনা শরীরচর্চা ইভেন্টে প্রাইজমানি পেয়েছিলেন।   ইভেন্ট অনুযায়ী ফলাফল   শ্যুটিং   জুজেপ্পে রিভাবেল্লা ৮৪৫ এর কম স্কোর করেন এবং তার অবস্থান ১৪তম থেকে ৪১তম এর মধ্যে ছিল।   ইভেন্ট  স্থান  শ্যুটার  স্কোর  হিট      মিলিটারি রাইফেল –  জুজেপ্পে রিভাবেল্লা  অজানা        তথ্যসূত্র     ( -এ ডিজিটালরূপে উপলব্ধ)   (উদ্ধৃত  -এ উপলব্ধ)    বিষয়শ্রেণী:১৮৯৬ গ্রীষ্মকালীন অলিম্পিকে দেশসমূহ ১৮৯৬ বিষয়শ্রেণী:১৮৯৬-এ ইতালির ক্রীড়া
শেখ সাত্তার আলফা(মৃত্যু: ২২ জুন ২০১৯) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা ও মুক্তিযুদ্ধ চলাকালে সিরাজগঞ্জ থেকে প্রচারিত বেসরকারি রেডিও জয় বাংলা বেতার কেন্দ্রের প্রতিষ্ঠাতা। এ বেতার কেন্দ্রের বর্তমান নাম স্বাধীন বাংলা বেতার কেন্দ্র।   অবদান  সাত্তার জয় বাংলা বেতার কেন্দ্রের প্রতিষ্ঠাতা হিসেবে বেশ কিছু যন্ত্রাংশ তৈরিতে একক ও যৌথভাবে অংশ নেন। সিরাজগঞ্জের জ্যোতি চৌধুরী ও সাত্তারের তৈরি ২৫ মাইল ব্যাসার্ধজুড়ে বিস্তারিত ক্ষমতাসম্পন্ন রেডিও ট্রান্সমিটার এখন জাতীয় জাদুঘরে রয়েছে। ২৮ মার্চ স্বাধীনতার পক্ষে এই বেতারের প্রচার শুরু হয়। চূড়ান্ত বিজয় পর্যন্ত চলে এর অনিয়মিত সম্প্রচার কার্যক্রম। মুক্তিযুদ্ধ জাদুঘরে তার তৈরি রেডিও স্টেশনের কিছু যন্ত্রাংশ তার নামে সংরক্ষিত রয়েছে। মুক্তিযুদ্ধের সময় মুক্তিযোদ্ধা ও স্থাধীনতাকামী মানুষের মনোবলকে উদ্দীপ্ত করতে "জয় বাংলা বেতার কেন্দ্র" অবিস্মরণীয় ভূমিকা রেখেছিল। যুদ্ধের সময়ে প্রতিদিন মানুষ অধীর আগ্রহে এ বেতার কেন্দ্রের অনুষ্ঠান শোনার জন্য অপেক্ষা করত। “জয় বাংলা, বাংলার জয়” গানটি এ বেতার কেন্দ্রের সূচনা সঙ্গীত হিসাবে প্রচারিত হয়েছিলো।মুহাম্মদ নূরুল কাদির, দুশো ছেষট্টি দিনে স্বাধীনতা, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। পৃ: ৭৩।   তথ্যসূত্র   বিষয়শ্রেণী:বেতার বিষয়শ্রেণী:পুরুষ সাংবাদিক বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:২০১৯-এ মৃত্যু
থাম্ব|অসীম সময়কাল দেওয়া হলে, একটা শিম্পাঞ্জী বিচ্ছিন্নভাবে একাধিক কি চাপতে চাপতে প্রায় নিশ্চিতভাবে শেকস্পিয়ারের সব নাটক টাইপ করে ফেলতে পারবে  অসীম বানর উপপাদ্য দাবী করে যে একটা বানর একটা টাইপরাইটার কিবোর্ডে কিগুলোতে বিচ্ছিন্নভাবে অসীমকাল ধরে চাপতে থাকলে প্রায় নিশ্চিতভাবে একটা বোধগম্য লেখা বের করে ফেলবে, যেমন উইলিয়াম শেকস্পিয়ারের পুরো শিল্পকর্ম। বাস্তবে বানরটা প্রায় নিশ্চিতভাবে সকল সম্ভাব্য সসীম লেখা বের করতে পারবে অসীম সংখ্যক বার। তবে, দৃশ্যমান মহাবিশ্বের পুরোটা বানর দিয়ে ভরিয়ে তাদের টাইপের মাধ্যমে একটা পুরো শিল্পকর্ম যেমন শেকস্পিয়ারের হ্যামলেট বের করার সম্ভাবনা এত ছোট যে তা হবার সুযোগটা অনেক কম এবং তার সময়কাল মহাবিশ্বের বয়সের চেয়ে বহু ঘাত বেশি হলেও (তবে যুক্তিগতভাবে শূন্য না)।  এই পরিপ্রেক্ষিতে, "প্রায় নিশ্চিতভাবে" হচ্ছে একটা গাণিতিক কথা যার একটি নির্দিষ্ট অর্থ আছে এবং "বানর" আসলেই বানর না কিন্তু একটা উপমা যা দিয়ে এমন এক বস্তুকে বুঝানো হয়েছে যা অসীম পরিমাণে সংখ্যা ও চিহ্নের বিচ্ছিন্ন ধারা তৈরি করতে থাকে। "বানর উপমা" এর আদিতম ব্যবহারের ঘটনা হচ্ছে ফরাসি গণিতবিদ এমিল বোরেলের, ১৯১৩ সালে, কিন্তু হয়তো তারও আগে ব্যবহার হয়েছে।  উপপাদ্যটির ধরনসমূহের মধ্যে আছে একাধিক এবং এমনকি অসীম সংখ্রক টাইপিস্ট, এবং লক্ষ্য অক্ষরসমূহের পার্থক্য হয় একটা পুরো লাইব্রেরি থেকে শুরু করে একটা বাক্য পর্যন্ত। জর্গ লুইস বোর্গেস এই চিন্তাটার ইতিহাস বের করে আনে অ্যারিস্টটলের on generation and corruption এবং সিসেরোর de natura deorum (on the nature of the gods) থেকে শুরু করে ব্লেইজ প্যাসকেল এবং জনাথান সুইফট হয়ে আধুনিক যুগের উদ্ধৃতি পর্যন্ত, তাদের উল্লেখযোগ্য বানরপ্রজাতি এবং টাইপরাইটারসহ। বিংশ শতাব্দীর শুরুর দিকে, বোরেল এবং আরথার এডিংটন এই উপপাদ্যটা ব্যবহার করে পরিসংখ্যানিক গতিবিদ্যার অন্তরীন সময়হিসাবগুলো দেখাতে।   আরো দেখুন   স্বাভাবিক সংখ্যা  হিলবার্টের গ্র্যান্ড হোটেল স্ববিরোধীতা  প্রকৃত বড় সংখ্যার নীতি  মার্ফির নীতি  লুক্কায়িত বাস্তবতা: সমান্তরাল মহাবিশ্বসমূহ এবং জগতের গভীরতম নীতিসমূহ  বাবেলের লাইব্রেরি  দা ইঞ্জিন  বোল্টজম্যান মগজ  অসীম বানর খাচা   টীকা    তথ্যসূত্র   বিষয়শ্রেণী:অসীম বিষয়শ্রেণী:সাহিত্য তত্ত্ব বিষয়শ্রেণী:পরিসংখ্যানিক সমসম্ভাব্যতা বিষয়শ্রেণী:চিন্তা পরীক্ষা
টোকিওতে অনুষ্ঠিত ২০২০ গ্রীষ্মকালীন অলিম্পিকে ফিলিস্তিন অংশগ্রহণ করে। শুরুতে ২০২০ সালের ২৪শে জুলাই থেকে ২০শে আগস্ট পর্যন্ত অলিম্পিক আয়োজনের কথা থাকলেও কোভিড-১৯ মহামারীজনিত কারণে এটি পিছিয়ে দেওয়া হয়। ২০২১ সালের ২৩শে জুলাই প্রতিযোগিতাটি শুরু হয়ে ৮ই আগস্ট শেষ হয়। এটি ছিল গ্রীষ্মকালীন অলিম্পিকে দেশটির সপ্তম উপস্থিতি।   প্রতিযোগী  খেলা পুরুষ নারী মোট অ্যাথলেটিক্স ০ ১ ১ জুডো ১ ০ ১ সাঁতার  ১ ১ ২ ভারোত্তোলন ১ ০ ১ মোট ৩ ২ ৫   অ্যাথলেটিক্স  অলিম্পিকে একজন নারী অ্যাথলেটকে পাঠানোর জন্য বিশ্ব অ্যাথলেটিকস ফিলিস্তিনকে একটি ইউনিভার্সালিটি স্লট প্রদান করে।  ক্রীড়াবিদ ইভেন্ট হিট সেমিফাইনাল ফাইনাল ফলাফল র‌্যাংক ফলাফল র‌্যাংক ফলাফল র‌্যাংক হানা বারাকাত মহিলাদের ১০০ মি ১২.১৬ ৫ অগ্রসর হতে পারেননি   জুডো  আন্তর্জাতিক জুডো ফেডারেশন তাদের ত্রিপক্ষীয় আমন্ত্রণ কোটা প্রদান করায় একজন ফিলিস্তিনি প্রতিযোগী এই ইভেন্টে অংশগ্রহণের সুযোগ পান।  ক্রীড়াবিদইভেন্ট রাউন্ড অব ৩১রাউন্ড অব ১৬কোয়াটার ফাইনালসেমিফাইনালRepechageফাইনাল/ প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফল প্রতিপক্ষ  ফলাফলর‌্যাংকওয়েসাম আবু রমিলাহপুরুষদের –৮১ কেজিহার ০০–১০অগ্রসর হতে পারেননি   সাঁতার  ফিনা তাদের পয়েন্ট সিস্টেমের ভিত্তিতে (২৮ জুন ২০২১ অনুযায়ী) অলিম্পিকে ফিলিস্তিনের দুই শীর্ষ সাঁতারুকে (একজন পুরুষ ও একজন মহিলা) পাঠানোর জন্য আমন্ত্রণ জানায়।  ক্রীড়াবিদইভেন্ট হিটসেমিফাইনালফাইনালসময়র‌্যাংকসময়র‌্যাংকসময়র‌্যাংকইয়াজান আল-বাওওয়াবপুরুষদের ১০০ মিটার মুক্ত সাঁতার৫৪.৫১৬৬অগ্রসর হতে পারেননিদানিয়া নুরমহিলাদের ৫০ মিটার মুক্ত সাঁতার৩০.৪৩৭১অগ্রসর হতে পারেননি   ভারোত্তোলন  ত্রিপক্ষীয় কমিশন এবং আইডব্লিউএফ পুরুষদের-৯৬ কেজি বিভাগে মুহাম্মাদ হামাদাকে অলিম্পিকে পাঠানোর জন্য ফিলিস্তিনকে আমন্ত্রণ জানায়।  ক্রীড়াবিদ ইভেন্টস্ন্যাচক্লিন এন জার্কমোটর‌্যাংক ফলাফল র‌্যাংক ফলাফল র‌্যাংক মুহাম্মাদ হামাদা পুরুষদের ৯৬ কেজি ১৩৭ কেজি ১৫ ১৭৩ কেজি ১২ ৩১০ কেজি ১৩   তথ্যসূত্র   বিষয়শ্রেণী:২০২০ গ্রীষ্মকালীন অলিম্পিকে দেশসমূহ বিষয়শ্রেণী:বছর অনুযায়ী গ্রীষ্মকালীন অলিম্পিকে ফিলিস্তিন বিষয়শ্রেণী:২০২১-এ ফিলিস্তিনি ক্রীড়া
তিফলুশ শাম্‌স (, ) একটি তিউনিসীয় নাট্য চলচ্চিত্র। ২০১৪ সালে নির্মিত এই চলচ্চিত্রটি পরিচালনা করেছেন তাইয়েব লউহিচি।   প্রেক্ষাপট  সন্ধ্যায় নাইট ক্লাবে পার্টি এবং ভোরে সাঁতার কেটে দুই তরুণ ও এক তরুণী— ফাফৌ, ইয়ানিস এবং সোনিয়া একটি বাড়িতে প্রবেশ করে। সেখানে তারা ঘুরে বেড়াতে থাকে। এক পর্যায়ে তারা অপ্রত্যাশিতভাবে বাড়ির মালিককে একটি সুইভেল চেয়ারে বসা অবস্থায় দেখতে পায়। বাড়ির মালিক কাতেব একজন লেখক। ইয়ানিসের সাথে তার কথোপকথনের মধ্য দিয়ে তার সর্বশেষ বইয়ে উল্লিখিত তরুণের জীবন কাহিনী উন্মোচিত হয়।   কুশীলব   মোহাম্মদ মুরাদ: ফাফৌ চরিত্রে   মাবো কৌইয়াতে: ইয়ানিস চরিত্রে   সারা হানাচি: সোনিয়া চরিত্রে   হিশাম রোস্তম: কাতেব চরিত্রে   জামেল মাদানি   নির্মাণ  প্রখ্যাত তিউনিসীয় চলচ্চিত্র পরিচালক  তাইয়েব লউহিচির রচনা ও পরিচালনায় তিফলুশ শাম্‌স চলচ্চিত্রটি নির্মিত হয়। এতে চিত্র পরিচালক হিসেবে কাজ করেছেন নারা কেও কোসাল, সাউন্ড ইঞ্জিনিয়ার হিসেবে ছিলেন মোয়েজ শেইখ এবং সম্পাদনা কেছেন আরাবি বেন আলি। এছাড়া ইরমিন স্মিৎ সঙ্গীত, মায়া লৌহিচি সেট ফটোগ্রাফার এবং লুতফি লায়োউনি নির্বাহী প্রযোজকের দায়িত্ব পালন করেন।  চলচ্চিত্রটি নির্মাণ করতে প্রায় এক মাস সময় লেগেছে। অধিকাংশ দৃশ্যের শুটিং হয়েছে পরিচালক তাইয়েবের বাড়িতেই। চলচ্চিত্রটি নির্মাণে ব্যয় হয়েছে প্রায় ২ লক্ষ ৩০ হাজার মার্কিন ডলার। এর মধ্যে ফরাসি-ভাষী দেশগুলোর সংগঠন অর্গানাইজেশন ইন্টারন্যাশনাল দে লা ফ্র্যঙ্কোফোন চলচ্চিত্রটির জন্য ১৫ হাজার ইউরো সহায়তা প্রদান করে। চলচ্চিত্রটি প্রোডাকশন ও বিপননের দায়িত্বে ছিল তানিত প্রোডাকশন।   মুক্তি এবং প্রতিক্রিয়া   চলচ্চিত্রটি ২০১৪ সালের ১৯ ফেব্রুয়ারি তিউনিসিয়ায় মুক্তি পায়। মুক্তির পর এটি সমালোচকদের কাছে বেশ সমাদৃত হয়। এটি আইএমডিবিতে ৮.৪ রেটিং পেয়েছে ()।   আরও দেখুন    জাবানা!  আলা কাফ ইফরিত  আল হুরুব   তথ্যসূত্র    বহিঃসংযোগ     ইন্টারনেট মুভি ডেটাবেজে তিফলুশ শাম্‌স   বিষয়শ্রেণী:২০১৪-এর চলচ্চিত্র বিষয়শ্রেণী:তিউনিশীয় চলচ্চিত্র বিষয়শ্রেণী:আরবি ভাষার চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:২০১০-এর দশকের নাট্য চলচ্চিত্র
জেইন আব্বাস (জন্ম ২ নভেম্বর ১৯৯১) হলেন একজন পাকিস্তানি প্রথম-শ্রেণীর ক্রিকেটার যিনি খান রিসার্চ ল্যাবরেটরিজের হয়ে খেলেন।  ২০১৮ সালের এপ্রিলে, তাকে ২০১৮ পাকিস্তান কাপের জন্য পাঞ্জাবের দলে সুযোগ পেয়েছিলেন।  সেপ্টেম্বর ২০১৯-এ, তাকে ২০১৯-২০ কায়েদ-ই-আজম ট্রফি টুর্নামেন্টের জন্য দক্ষিণ পাঞ্জাবের দলে নাম ঘোষণা করা হয়েছিল।      তথ্যসূত্র    বহিঃসংযোগ    Zain Abbas at ESPNcricinfo বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার বিষয়শ্রেণী:খানেওয়াল থেকে আগত ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:কুরুনেগালা যুব ক্রিকেট ক্লাবের ক্রিকেটার বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
বান্দরবান জেলা স্টেডিয়াম ১৯৮২ সালে নির্মিত, বাংলাদেশের একটি জেলা পর্যায়ের স্টেডিয়াম। স্টেডিয়ামটি বান্দরবান পৌরসভার বান্দরবান সরকারি কলেজ-এর পূর্বে ও বান্দরবান জেলা কারাগারের পশ্চিমে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, বান্দরবান জেলার বিভিন্ন ক্রীড়ানুষ্ঠান যেমন-পার্বত্য চট্টগ্রাম মন্ত্রণালয় ফুটবল লীগ, মহিলা হ্যান্ডবল লিগ, জেলা ক্রিকেট লিগ; বিভিন্ন সাংস্কৃতিক অনুষ্ঠান, কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।   বিশেষত্ব  স্টেডিয়ামের দক্ষিণ পাশে ক্রীড়াবিদদের শরীর চর্চা করার জন্য একটি ব্যায়ামাগার রয়েছে। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জুডো, কারাতে, বক্সিং প্রতিযোগিতা আয়োজন করা হয়। বর্তমান ধারণ ক্ষমতা ১৫ হাজার। স্টেডিয়ামের নতুন রূপ দেওয়ার জন্য বরাদ্দ হয়েছে এক কোটি সাত লাখ টাকা। নতুন গ্যালারিটি নির্মিত হলে মাঠের দর্শক ধারণক্ষমতা বেড়ে হবে ২৫ হাজার।   উল্লেখযোগ্য আয়োজন   স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।  ২৭ ডিসেম্বর, ২০১৩ তারিখে 'বাংলাদেশী আইডল' নামক একটি রিয়েলিটি টিভি শো'-এর সংগীত শিল্পীদের নিয়ে এই ভেন্যুতে কনসার্ট আয়োজন হয়েছে।  ২০১৪ সালে স্টেডিয়ামটি 'পার্বত্য চট্টগ্রাম মন্ত্রণালয় ফুটবল লীগ'-এর ভেন্যু হিসেবে ব্যবহৃত হয়েছে। বাংলাদেশ ক্রিকেট বোর্ড আয়োজিত ২০১৯ সালের প্রাইম ব্যাংক ইয়াং টাইগার অনূর্ধ্ব-১৪ ক্রিকেটের বান্দরবান অঞ্চলের খেলা এই ভেন্যুতে অনুষ্ঠিত হয়েছে।   অন্যান্য ব্যবহার  এই স্টেডিয়ামটি বাংলাদেশের গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।  তথ্যসূত্র  বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:বান্দরবান জেলা বিষয়শ্রেণী:১৯৮২-এ বাংলাদেশে প্রতিষ্ঠিত
যাজি বিটজ (জন্ম জুন ১, ১৯৯১) হলেন একজন জার্মান বংশোদ্ভূত, মার্কিন অভিনেত্রী, যিনি হাস্যরস দৃশ্যকাব্যের মার্কিন চলচ্চিত্র আটলান্টা'তে "ভ্যানেসা" নামক ভূমিকাটির জন্য সবচেয়ে বেশি পরিচিত। এছাড়াও ২০১৬ সালে, তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস দৃশ্যকাব্যের সাহিত্য সংকলনমূলক ধারাবাহিক ইজি'' এ আবির্ভূত হয়েছেন। বিটস, ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল ২-এ জনপ্রিয় প্রকাশনা সংস্থ্যা মার্ভেল কমিকস এর একটি চরিত্র নিসা টুরম্যান / ডমিনো ভূমিকায় অভিনয় করেছেন।  প্রাথমিক জীবন বিটজের জন্ম, ১৯৯১ সালের ১লা জুন তথা শনিবার, জার্মানির রাজধানী বার্লিন শহরে। তার জার্মান পিতা একজন আসবাবপত্র নির্মাতা এবং তার আফ্রিকা-মার্কিন একজন সমাজ সেবক। শিশুকাল থেকেই বিভিন্ন কমিউনিটি নাট্যমঞ্চ এবং স্থানীয় মঞ্চায়নে অভিনয় করার কারণে, যাজি তার গ্রেড স্কুলে এর মধ্যে আনন্দ খুজে পেয়েছিলেন এবং একজন মেয়ে হিসেবে অভিনয় করার মাধ্যমে বেড়ে উঠেন। যাজি নিউ ইয়র্ক শহরের ম্যানহাটন পৌরসভার উত্তর অঞ্চলে অবস্থিত আপটাউন-এ লালিত-পালিত হন, সেখানে অবস্থিত তাদের বাসভবনে তার পিতা-মাতার সাথে ইংরেজি এবং জার্মান উভয় ভাষাতেই ভাবের আদান প্রদান করার মাধ্যমে।  তিনি "মস্কোটা নিউ স্কুল", দ্য হার্লেম স্কুল অব আর্টস এবং লাগার্ডিয়া আর্টস হাই স্কুল থেকে প্রশিক্ষণ গ্রহণ করেন। তিনি নিউ ইয়র্ক রাজ্যের সারাটোজা শহরে অবস্থিত স্কিডমোর কলেজ-এ পড়াশোনা করেন, যেখান থেকে তিনি ফরাসী ভাষায় একটি স্নাতক ডিগ্রী অর্জন করেন।  ব্যক্তিগত জীবন বিটজ বর্তমানে নিউ ইয়র্ক শহরের ম্যানহাটন পৌরসভার উত্তর অংশে অবস্থিত হার্লেম নামক স্থানে বসবাস করছেন, যেখানে তিনি কয়েকটি নিউ ইয়র্ক-ভিত্তিক চলচ্চিতে কাজ করছেন। তিনি মার্কিন এবং জার্মানের দ্বৈত নাগরিকত্বের অধিকারী।  চলচ্চিত্র সমূহ  সাল  শিরোনাম  ভূমিকা  মন্তব্য ২০১৩ দ্য ক্রোকোট্টা দ্য ক্রোকোট্টা সংক্ষিপ্ত চলচ্চিত্র ২০১৪ বিস্টস এলি সংক্ষিপ্ত চলচ্চিত্র ২০১৫ অ্যপলসস্ রেইন  ২০১৫ ডাবল বাইন্ড বেইলি সংক্ষিপ্ত চলচ্চিত্র ২০১৬–বর্তমান আটলান্টা ভেনেসা "ভ্যান" কিফার ৬ টি পর্ব ২০১৬ মার্গট ভার্সেস লিলি এলি ছোট পর্দার শল্প পর্বের ধারাবাহিক ২০১৬ওলভস ভিক্টোরিয়া  ২০১৬ ফাইন্ডিং হার কেইশা  ২০১৬ এমবিএফএফ:মেন'স বেস্ট ফ্রেন্ড ফরেবার ইভানা সংক্ষিপ্ত চলচ্চিত্র ২০১৬–১৭ ইজি নোয়েলি ৩ টি পর্ব ২০১৭ সলার্স পয়েন্ট কোর্টনী ২০১৭ জিওস্টরর্ম ডানা  ২০১৮ ডেডপুল ২ নিসা টুরম্যান / ডমিনো চিত্রায়নের পরবর্তী কাজ চলছে  তথ্যসূত্র  বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:বার্লিনের ব্যক্তি বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:জার্মান অভিনেত্রী বিষয়শ্রেণী:আফ্রিকান-মার্কিন বংশধর জার্মান ব্যক্তি বিষয়শ্রেণী:মার্কিন যুক্তরাষ্ট্রে জার্মান অভিবাসী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর জার্মান অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জার্মান চলচ্চিত্র অভিনেত্রী বিষয়শ্রেণী:জার্মান টেলিভিশন অভিনেত্রী বিষয়শ্রেণী:২১শ শতাব্দীর আফ্রিকান-মার্কিন নারী বিষয়শ্রেণী:২১শ শতাব্দীর আফ্রিকান-মার্কিন ব্যক্তি বিষয়শ্রেণী:মার্কিন কণ্ঠাভিনেত্রী